# Testrapport for nettstedet Offentlig utvalg for punktskrift, juni 2024

Testet i tidsrommet 02.05.2024 – 04.05.2024

Testet av:

* Rolf Arne Mellem
* Lars Bjørndal
* Nina Tveter
* Hans Anton Ålien
* Liv Kristin Saur

Test URL: <https://nettsteder.regjeringen.no/punktskriftutvalget/>, skal publiseres på <https://www.punktskriftutvalget.no/>

## Merknader til testrapporten:

Nettstedet driftes av DSS-nettsteder. I følge ["Slik fyller du ut tilgjengelighetserklæringen"](https://nettsteder.regjeringen.no/krav-om-tilgjengelighetserklering/slik-fyller-du-ut-tilgjengelighetserklaeringen/) er det i utgangspunktet 9 punkter (suksesskriterier) vi skal teste. Tidsbaserte media (lyd og video) brukes ikke på nettstedet. 1.2.1 (Bare lyd og bare video) og 1.2.2 (Teksting) er derfor ikke relevante. De aktuelle punktene (suksesskriteriene) er:

1.1.1 – Ikke tekstlig innhold

1.4.1 – Bruk av farge

1.4.3 – Kontrast minimum på tekst

1.4.5 – Bilder av tekst

2.4.2 - Sidetitler

2.4.4 – Formål med lenke, i kontekst

2.4.6 – Overskrifter og ledetekster

Nettstedet er nytt, og kommer til å bli gjenstand for flere tester. Vi konsentrerer oss om disse 7 suksesskriteriene i utgangspunktet. Feil vi finner på andre suksesskriterier vil bli dokumentert i rapporten. Seinere tester vil bli testet for flere av suksesskriteriene.

## Sider og dokumenter som er testet:

1. Forside: <https://nettsteder.regjeringen.no/punktskriftutvalget/>
2. Nyheter: <https://nettsteder.regjeringen.no/punktskriftutvalget/nyheter/>
3. Standarder: <https://nettsteder.regjeringen.no/punktskriftutvalget/norske-punktskriftstandarder/>
4. Standarder: <https://files.nettsteder.regjeringen.no/wpuploads01/sites/544/html/veileder_oppsett_papir.html>
5. Punktforum (Mailman): <https://list.punktskriftutvalget.no/mailman3/lists/punktforum.list.punktskriftutvalget.no/>
6. Håndbok (html):
7. Håndbok (pdf): <https://files.nettsteder.regjeringen.no/wpuploads01/sites/544/2024/04/Handbok-i-litteraer-punktskrift-rev-utg-2019-visuell-utgave.pdf>

# Forside

1.1.1 = OK

1.4.1 = OK

1.4.3 = OK Laveste kontrast: Blå #144696 tekst på grå #F4F1F0 bakgrunn = 8.0:1

1.4.5 = OK

2.4.2 = OK – Sidetitler, (Hjem/Om oss er brudd mot 3.2.4) rettet

2.4.4 = OK - Formål med lenke (i kontekst), (Hjem/Om oss er brudd mot 3.2.4) rettet

2.4.6 – OK

## Lenker under "Nyheter"

"Nyheter" er overskrift H2 = OK

De enkelte nyhetene under "Nyheter" er også merket som H2 – Brudd

Listen over nyheter burde presenteres som en liste uten overskriftsnivå. Om det hadde vært en tekst under hver nyhetssak burde overskriften vært på nivå 3.

1.3.1 - Informasjon og relasjoner - Brudd

Utvidbar knapp (Om utvalget) fungerer ikke logisk.

## Forside og siden "Om utvalget"

Siden "Om utvalget" er også forside på nettstedet.

Siden har tittel "Offentlig utvalg for punktskrift" og H1 overskrift "Om utvalget"

Både hjem-lenken "Offentlig utvalg for punktskrift, OUP" og lenken "Om utvalget" i menyen fører til samme sted.

**Brukertest**: Når jeg er på forsiden og ser lenken Offentlig utvalg for punktskrift øverst på siden, vet jeg ikke hvor den fører meg. Jeg er jo allerede på forsiden. Trykker jeg så på lenken Om utvalget, ser det også ut til at jeg er på forsiden. Tittelen er heller ikke Om utvalget, som forventet.

Se andre utvalg for referanse:

<https://drosjeutvalget.no/>

<https://postutvalget.no/>

3.2.4 - Konsekvent identifikasjon – Brudd

### Rettet, kan restestes:

"Om utvalget" er endret til "Offentlig utvalg for punktskrift"

# PDF – Håndbok i litterær punktskrift

1.1.1 = Brudd

Punktskrift i PDF-utgaven gir en korrekt visuell visning av punktskrift. Men for de som bruker skjermleser vil ikke punktskrift presenteres riktig på leselisten.

[Technique F71](https://www.w3.org/WAI/WCAG22/Techniques/failures/F71)

1.4.1 = OK

1.4.3 = OK

1.4.5 – OK

2.4.2 = OK

2.4.4 = OK

2.4.6 = OK

# HTML – Veileder oppsett av punktskrift

1.4.10 = Brudd

Ved en skjermstørrelse (view port) på 1280 x 1024 px, og en forstørrelse på 400x kreves det vertikal rulling for å lese linjer med punktskrift. I eksempler med punktskrift er det ofte viktig at linjene ikke brekker for at oppsette skal vises ritig.

# Punktforum (Mailman)

1.4.3 – OK - Kontrast (minimum) på tekst 4,5:1


Hvit tekst #FFFFFF, på blå bakgrunn #0D6EFD, har kontrast på 4,5:1

1.4.10 – Dynamisk tilpasning – Brudd

Det er noe tekst som krever vertikal rulling med forstørrelse 400% (på skjermstørrelse 1280x1024 px). 300% forstørrelse er OK.

Her starter overskriftsnivået på nivå 2 og siden er satt til engelsk, selv om det er noe norsk tekst på siden.

1.4.11 – Visuelt fokus har for lav kontrast på enkelte komponenter.



Kommentarer punktskriftutvalget, fra Lars

# Generelt

## Forsiden

Når jeg er på forsiden og ser lenken Offentlig utvalg for punktskrift øverst på siden, vet jeg ikke hvor den fører meg. Jeg er jo allerede på forsiden. Trykker jeg så på lenken Om utvalget, ser det også ut til at jeg er på forsiden. Tittelen er heller ikke Om utvalget, som forventet.

På forsiden: Bør ikke også FB-gruppa vår presenteres, på linje med Punktforum?

## Knappen Om utvalget

Du kommer først til lenken Om utvalget. Deretter finner du en knapp Om utvalget, som kan utvides. Det å bytte status tilbake til sammenslått, er ikke enkelt med skjermleser; du må tabbe til den, og så trykke Enter.

## Norske punktskriftstandarder

Håndbok i litterær punktskrift: HTML- og PDF-filene har ulik tittel/lenketekst. De bør hete det samme. - Rettet

## Nyheter

Her listes nyhetne opp, men alle er overskrifter uten at det står noe mer under. Det mener jeg er feil bruk av overskrifter. Det bør enten stå litt om hver nyhet under respektiv overskrift, eller så bør opplistingen settes opp i en liste (uten at de er markert som overskrifter).

### Statement from the nordic …

Overskriften, både i listen over nyheter og i artikkelen har ikke engelsk språkkode.

## Markering av flere store bokstaver i matematiske uttrykk

Hvordan vises punktskriften på skjerm her?

## Kontakt oss

Her er e-post oup@punktskriftutvalget.no, mens i tilgjengelighetserklæringen er den satt til oup@nb.no. Bør ikke disse samsvare? Rettet

## Punktforum

Trenger vi den andre overskriften, som er på nivå 2 og som likner mye på den første? Fjernet overskriftkode.

Nederst står det Ekstern lenke. Bør det heller stå Lenke til eksternt innhold? Dessuten, skal det kanskje stå Åpnes i ny fane?

Siden Mailman bryter med flere av suksesskriteriene og ikke er optimal, foreslår jeg at vi skriver at de som ønsker det, kan meldes inn av administrator ved å kontakte oup@…

## Punktforum/Mailman

Her starter overskriftsnivået på nivå 2 og siden er satt til engelsk, selv om det er noe norsk tekst på siden.